stanford-oval/wikipedia huggingface dataset:
רוג'ר המונד (שחקן)
ביוגרפיה

המונד נולד בסטוקפורט שבצ'שייר. אביו היה רואה חשבון ומנהל מפעל. הוא למד בבית הספר היסודי סטוקפורט, ובבית הספר בריאנסטון שבדורסט. אחר כך המשיך בלימודי אנגלית בעמנואל קולג' שבאוניברסיטת קיימברידג' ועבר ללמוד ארכאולוגיה ואנתרופולוגיה. הוא הירבה להופיע בתוכניות דרמה לצדם של שחקנים כגון איאן מקלן, דרק ג'קובי וג'ון ווד. אחרי כן למד משחק באקדמיה המלכותית לאמנות הדרמה. ב-1963 הצטרף ללהקת התיאטרון ארטס (Arts Theatre Company), והופיע איתם בהפקות אחדות כולל הפקות של תיאטרון יוניקורן.
ב-1964 הופיע המונד לראשונה בטלוויזיה בתפקיד טידימן בפרק בסדרה "The Villains". הופעת הבכורה שלו בקולנוע הייתה בשנה שאחר כך. אף על פי שבתחילת הקריירה שלו שיחק בעיקר בטלוויזיה, החל משנות התשעים של המאה העשרים הוא התמקד יותר בסרטי קולנוע. יש לו קרדיט של 125 הופעות במגוון סוגות, אם כי בעיקר בדרמות תקופתיות. תפקידיו כוללים את הנסיך מוויילס בסדרה "הדוכסית מרחוב דיוק", ואלנס בסרט הטלוויזיה "A Dangerous Man: Lawrence After Arabia", וססיל בסרט הקולנוע "אישה טובה". המונד לוהק לתפקיד כומר פעמים אחדות בהם ארכיבישוף בסרט "ריצ'רד השלישי" של איאן מקלן, הבישוף מקמבראי בסרט "הנסיכים שבמצודה" ובתפקיד מגיד עתידות בסדרת הדרמה של HBO "רומא".
ב-1984 גילם המונד סוכן הימורים אגורפובי בשם אלברט ונדל בפרק "Get Daley" בסדרה "Minder".
המונד השתתף בקריאת ספרי שמע בהם "רוזנקרנץ וגילדנשטרן מתים", "הנרי הרביעי, חלק ראשון" וחלק שני, והמחזה "הסערה".
ביוגרפיה > חיים אישיים

המונד היה נשוי להלן ויר מ-1968 עד לגירושיהם ב-1975. לבני הזוג היה בן אחד, דניאל. הוא נפטר מסרטן בגיל 76.
פילמוגרפיה

| שנה | שם | שם באנגלית | תפקיד | הערות |
| --- | --- | --- | --- | --- |
| 1969 |  | A Touch of Love | מייק |  |
| 1970 |  | Catweazle | בוריס |  |
| 1971 |  | Edna, the Inebriate Woman | ויקטור |  |
| 1972 |  | Sutherland's Law | שריף |  |
| 1972 |  | The Pied Piper | בורגר |  |
| 1973 |  | Because of the Cats | מאריס |  |
| 1975 |  | Royal Flash | מסטר |  |
| 1976 | הדוכסית מרחוב דיוק | The Duchess of Duke Street | הנסיך מוויילס | סדרת טלוויזיה |
| 1976 | קווין קונג | Queen Kong | וולף |  |
| 1978 | הגיבן מנוטרדאם | The Hunchback of Notre Dame | לקומו |  |
| 1978 | אדוארד וגברת סימפסון | Edward and Mrs. Simpson | סר הרולד ניקולסון | מיני-סדרה |
| 1981 |  | The Good Soldier | הדוכס הגדול |  |
| 1983 |  | Minder | אלברט ונדל | בפרק "Get Daley!" |
| 1985 | הרפתקאותיו של שרלוק הולמס | The Adventures of Sherlock Holmes | ג'אבס וילסון | בפרק "אגודת אדומי השיער" |
| 1986 |  | Foreign Body | בעל פאב |  |
| 1987 |  | Farrington of the F.O. | ג'וזף אלווארז |  |
| 1989 |  | Fellow Traveller | טיודור המילטון |  |
| 1990 |  | A Dangerous Man: Lawrence after Arabia | ואלנס |  |
| 1990 |  | The Fool | אוגוסטוס רודיק |  |
| 1992 | כטוב בעיניכם | As You Like It | מר לה-בו |  |
| 1994 | טירופו של המלך ג'ורג' | The Madness of King George | בייקר |  |
| 1995 | ריצ'רד השלישי | Richard III | ארכיבישוף |  |
| 1995 | אהבה כמוסה | Persuasion | מר מוסגרוב |  |
| 1995 | הדוד וניה | Uncle Vanya | וופלס |  |
| 1997 |  | Sixth Happiness | האב פרה |  |
| 1998 |  | Drop The Dead Donkey | סר רויסטן מרצ'נט |  |
| 1998 |  | The Tichborne Claimant | קוביט |  |
| 1999 |  | The Clandestine Marriage | טרוורס |  |
| 1999 | מזמור חג המולד | A Christmas Carol | ברוקר שני | סרט טלוויזיה |
| 2000 |  | Shrink | קלאוס |  |
| 2001 | ויקטוריה ואלברט | Victoria & Albert | הדוכס מקובורג |  |
| 2002 |  | Vacuums | די ג'יי ג'ונסון |  |
| 2004 | אישה טובה | A Good Woman | ססיל |  |
| 2004 | מסביב לעולם בשמונים יום | Around the World in 80 Days | לורד רודס |  |
| 2005 | רומא | Rome | מגיד עתידות | סדרת טלוויזיה |
| 2005 | הנסיכים שבמצודה | Princes in the Tower | הבישוף דה קמבראי |  |
| 2006 | איזו מאמי | Keeping Mum | שופט |  |
| 2007 |  | Van Wilder 2: The Rise of Taj | קמפורד דין |  |
| 2010 | נאום המלך | The King's Speech | ד"ר בלנדין בנתהם |  |
תפקידים בתיאטרון

Camino Real - ברון דה צ'רלוס
חודש בכפר - ארקדי סרגיץ' איסלב
Deutsches Haus - גריבן
Love's Labours - צ'ארלס
שלוש אחיות - אנדריי
קיסר וקלאופטרה - פותינוס
רעל ותחרה - ד"ר איינשטיין
לותר - אק
אני, ג'ון בראון - ג'ק מקגרו
Salad Days - אביו של טימותי / לוכד פרפרים
The Corn Is Green - סקווייר
The Public Eye - צ'ארלס סידלי
Serjeant Musgrave's Dance - המאיור
All in Good Time - לזלי פייפר
מניפתה של ליידי וינדרמיר - דמבי
חשיבותה של רצינות - הכומר ד"ר צ'זיובל
טירופו של המלך ג'ורג' - בייקר
'Tis Pity She's a Whore - דונאדו
השחף - שמרייב
Donkeys' Years - טייט
Poor Bitos - מירבו
גן הדובדבנים - פישצ'יק
הערות שוליים

↑  "Roger Hammond obituary". The Times. London. 24 בנובמבר 2012. נבדק ב-28 בספטמבר 2017. {{cite news}}:  (עזרה)
↑  Michael Coveney (13 בנובמבר 2012). "Roger Hammond obituary | Stage". The Guardian. London. נבדק ב-14 בנובמבר 2012. {{cite news}}:  (עזרה)
↑  048. Get Daley - Written by Andrew Payne #4.10. Directed by Ian Toynton
↑  Farquhar, Simon (20 בנובמבר 2012). "Roger Hammond: Character actor whose Dickensian air was perfect for costume drama". The Independent. London. נבדק ב-28 בספטמבר 2017. {{cite news}}:  (עזרה)
↑  Coveney, Michael (13 בנובמבר 2012). "Roger Hammond obituary". The Guardian. London. נבדק ב-28 בספטמבר 2017. {{cite news}}:  (עזרה)
| --- | --- |
בקרת זהויות :  BnF: cb14185047d (data)  GND: 106240615X  ISNI: 0000 0001 3190 8706  LCCN: no2013103357  MusicBrainz: 52f050b7-723b-457d-95e2-a3101772a709  VIAF: 308180915   WorldCat (עם VIAF): 308180915
שברולט שבל לגונה

| --- | --- |

Chevrolet Chevelle Laguna, דגם "S-3", שנת 1974
 מאפיינים כלליים
 יצרן:  שברולט
 שנות ייצור:  1972–1976 (משנת המודל 1973)
 יחידות שיוצרו:  108,815
 הרכבה:  ארצות הברית ארצות הברית  קנדה קנדה
 חברת אם:  ג'נרל מוטורס
 סיווג:  מכונית קופה
 בסיס גלגלים:  2,845 מ"מ (דגם קופה)  2,997 מ"מ (דגמי סדאן וסטיישן
 מפרט טכני
 מנוע:  V8 צילינדרים, 5.7 ליטר המפיק 145 כ"ס, 150 כ"ס, 155 כ"ס  V8 צילינדרים,  6.6 ליטר המפיק 175 כ"ס  V8 צילינדרים, 7.4 ליטר המפיק 180 כ"ס, 245 כ"ס (מגדש טורבו)
 הילוכים:  תמסורת ידנית - 3 מהירויות  תמסורת ידנית - 4 מהירויות  תמסורת אוטומטית - 3 מהירויות
שברולט שבל לגונה (באנגלית: Chevrolet Chevelle Laguna) היא מכונית קופה המוגדרת "מכונית שרירים", מתוצרת חטיבת המכוניות שברולט בחברת ג'נרל מוטורס האמריקאית, אשר יוצרה בין השנים 1972–1976 בארצות הברית ובקנדה.
תצורות

2 דלתות - קופה.
4 דלתות - סדאן (1973).
4 דלתות - סטיישן (1973).
תצורות > תצורות דגמי קופה

2 דלתות - "Laguna coupe"  (יוצרו 42,941 יחידות בשנת 1973).
2 דלתות - "Laguna S-3 coupe" (יוצרו 38,790 יחידות בין השנים 1974 - 1976).
תמונות

"שברולט שבל לגונה"
"שברולט שבל לגונה", קופה, שנת 1973
"שברולט שבל לגונה", קופה, שנת 1973
"שברולט שבל לגונה", דגם "S-3", שנת 1974
"שברולט שבל לגונה", דגם "S-3", שנת 1976
ראו גם

שברולט
הערות שוליים

↑  "שברולט שבל לגונה" - סוגי מנועים eatondetroitspring.com/application/chevelle-laguna
↑  1973 Chevrolet Chevelle Brochure
↑  סדרת "שברולט שבל" - היסטוריה, ראו "שברולט שבל לגונה" hhclassic.com/n-11413-brief-history-of-the-chevelle
↑  "שברולט שבל לגונה" דגם "S-3 coupe" motorweek.org/features/auto_world/muscle-car-memories
רמה תחבורה ציבורית גולן

| --- | --- |

 נתונים כלליים
 תקופת הפעילות:  1 במאי 2011 – הווה (13 שנים) 
 ענפי תעשייה:  תחבורה ציבורית 
  
 אתר רשמי
 
אוטובוס החברה בחמת גדר
רמה תחבורה ציבורית גולן היא חברת תחבורה ציבורית המופעלת על ידי מועצה אזורית גולן, החברה הכלכלית גולן וחברת האוטובוסים הפרטית "רמה".
החברה נוצרה כדי לספק תחבורה זמינה יותר לתושבי רמת הגולן, וב-1 במאי 2011 נכנסה לפעולה באזור במקום חברת אגד.
מודל ההפעלה הוא חדשני, ולפיו המועצה האזורית, בתמיכת המדינה, אחראית להפעלת התחבורה הציבורית באזור. בתכנון השתתפו אנשי משרד התחבורה ואגף החשב הכללי במשרד האוצר. התוכנית היא ניסיונית, ולפי לקחיה יופעלו תוכניות דומות ברשויות נוספות בפריפריה.
החברה רכשה 17 אוטובוסים חדשים ו-6 אוטובוסים זעירים. במערך ההיסעים שולבו גם 12 האוטובוסים הצהובים של מועצה אזורית גולן, המסיעים את תלמידי בתי הספר התיכוניים, ומעתה משמשים בו זמנית כקווי תחבורה ציבורית. מספר הנסיעות היומיות באזור הוגדל כמעט פי 6, מ-30 ל-175.
רמה מפעילה קווי תחבורה המובילים אל מרכזי אשכולות היישובים (קצרין, בני יהודה, מרום גולן וחיספין וכן מסעדה ומג'דל שמס), ומהם אל ערים מחוץ לאזור (קריית שמונה, חצור הגלילית, טבריה, צפת ועפולה). מופעלים גם קווים פנימיים בתוך רמת הגולן.
הנסיעה באוטובוסים הזעירים, בתוך אשכולות היישובים, היא ללא תשלום.
רמה חמאמי

אין תמונה חופשית
רמה חמאמי (נולדה ב-1960 בדהראן, סעודיה) היא ראש החוג לאנתרופולוגיה באוניברסיטת ביר זית וראש המכון ללימודי נשים מאז הקמתו בשנת 1994.
אודות

משפחתה של חמאמי במקור מיפו ובשנת 1948 אביה ברח בסירה לביירות. בשנת 1983 קיבלה תואר ראשון במדע המדינה בהצטיינות יתרה מאוניברסיטת סינסינטי, בשנת 1984 קיבלה תואר שני באנתרופולוגיה חברתית מאוניברסיטת טמפל שבפילדלפיה ובשנת 1994 סיימה באוניברסיטה דוקטורט בתחום. עבודתה הייתה בנושא " Between Heaven and Earth; Transformation in Religiosity and Labor
among Peasant Refugee Women in South Coastal Palestine/Gaza Strip 1922-1992".
ריסי

| --- | --- |
הפסגה הצפונית
הפסגה הצפונית
 מידע כללי
 סוג הר:  גרניט
 גובה:  2,503 מטרים
 מדינה:  סלובקיה, פולין 
 מיקום:  סלובקיה סלובקיה פולין פולין
 רכס הרים:  הטאטרה הגבוהים
 העפלה ראשונה:  30 ביולי 1840
 מסלול ההעפלה הקל:  צעידה
 קואורדינטות:  49°10′46″N 20°5′17″E﻿ / ﻿49.17944°N 20.08806°E﻿ / 49.17944; 20.08806
  (למפת סלובקיה מוגדלת) ברטיסלאבה טרנבה טרנצ'ין ניטרה ז'ילינה באנסקה ביסטריצה  פרשוב קושיצה צ'כיה פולין אוק. רו. הונגריה א ו ס ט ר י ה ריסי(למפת סלובקיה רגילה) ברטיסלאבה טרנבה טרנצ'ין ניטרה ז'ילינה באנסקה ביסטריצה  פרשוב קושיצה צ'כיה פולין אוק. רו. הונגריה א ו ס ט ר י ה ריסי(למפת פולין רגילה) ורשה לודז' ורוצלב גדנסק קרקוב פוזנן ביאליסטוק שצ'צ'ין לובלין קטוביץ קיילצה בידגושץ' אולשטין ז'שוב צ'כיה סלובקיה ליטא בלארוס אוקראינה רוסיה - מחוז קלינינגרד  ג ר מ נ י ה  הים הבלטיריסי(למפת פולין מוגדלת) ורשה לודז' ורוצלב גדנסק קרקוב פוזנן ביאליסטוק שצ'צ'ין לובלין קטוביץ קיילצה בידגושץ' אולשטין ז'שוב צ'כיה סלובקיה ליטא בלארוס אוקראינה רוסיה - מחוז קלינינגרד  ג ר מ נ י ה  הים הבלטיריסי
 
ריסי (בפולנית ובסלובקית: Rysy; בגרמנית: Meeraugspitze; בהונגרית: Tengerszem-csúcs) הוא הר ברכס הרי הטאטרה הגבוהים (חלק מהרי הטאטרה), הנמצא בגבול המדינות פולין וסלובקיה. להר שלוש פסגות: המרכזית, בגובה 2,503 מטרים; הצפון-מערבית, בגובה 2,499 מטרים; והדרום-מזרחית, בגובה 2,473 מטרים מעל פני הים. פסגת ההר הצפון-מערבית היא הנקודה הגבוהה ביותר בפולין, ושתי הפסגות האחרות נמצאות בצד הסלובקי של הגבול, בתחומי מחוז פרשוב.
שם

מומחים משערים שהשם הפולני והסלובקי, ריסי (Rysy), שמשמעותו "שריטות" או "בקעים", מתייחס לגאיות הקיימים בתחומי ההר. אלו נמצאים גם במורדותיו המערביים וגם במורדותיו הצפוניים. אטימולוגיה עממית סלובקית גורסת כי השם "Rysy" הגיע משמו של בעל החיים שונר (Lynx), סוג ממשפחת החתוליים, אף על פי שבית הגידול של החיה אינו כולל את ההר ריסי.
משמעות השם ההונגרי (Tengerszem-csúcs) והשם הגרמני (Meeraugspitze) היא "פסגת עין-הים", כשם האגם הקרחוני המצוי בצפונו של ההר, וקרוי "עין הים" (בפולנית: Morskie Oko).
היסטוריה

ההעפלה הראשונה הידועה להר התרחשה בשנת 1840, על ידי אדה בלאסי ומדריכו, יאן רומאן-דרייצ'ני. ארבע שנים לאחר מכן, ב-1884, היו תאודור וונדט ויאקוב הורוואי לראשונים שהעפילו להר בתקופת החורף. במאה ה-20 הועלתה השערה לא מבוססת, לפיה לנין, שליטה הראשון של ברית המועצות, טיפס על ההר בשנות העשרה של המאה ה-20. השערה זו נתמכה וקודמה על ידי השלטונות הקומוניסטים.
תיירות

ריסי הוא ההר הגבוה ביותר בהרי הטאטרה שנגיש לתיירים עצמאיים, ברגל, ללא מדריך. ניתן לטפס על פסגת ההר דרך הצד הסלובקי, במסלול המתחיל באגם שטרבסקה פלסו (בסלובקית: Štrbské pleso) ועובר בבקתת הרים בשם חאטה פוד ריסמי (Chata pod Rysmi), בקתה למרגלות הפסגה, בגובה 2,250 מטרים הפתוחה בקיץ (בחודשים מאי-אוקטובר). ניתן להגיע לפסגה גם דרך הצד הפולני, בשביל קשה ותלול יותר המתחיל באגם מורסקייה אוקו.
החל משנת 2000 פעל בפסגת ההר מעבר גבול להולכי רגל בין פולין וסלובקיה, שהיה פתוח בשעות היום בחודשים יולי, אוגוסט וספטמבר. מעבר זה סיים את פעולתו בשנת 2007 עם פתיחת הגבולות בין שתי המדינות.
רוג'ר הודג'סון

| --- | --- |

רוג'ר הודג'סון (2012)
 לידה:  21 במרץ 1950 (בן 74) פורטסמות', הממלכה המאוחדת הממלכה המאוחדת
 שם לידה:  צ'ארלס רוג'ר פומפרט הודג'סון
 מוקד פעילות:  הממלכה המאוחדת 
 תקופת הפעילות:  מ-1969
 מקום לימודים:  בית הספר סטואו 
 עיסוק:  זמר, פזמונאי, קלידן, גיטריסט, בסיסט, מתופף
 סוגה:  פופ רוק, רוק מתקדם, ארט רוק
 סוג קול:  טנור
 שפה מועדפת:  אנגלית 
 כלי נגינה:  גיטרה, פסנתר, קלידים מוזיקליים 
 חברת תקליטים:  איילנד רקורדס, איי אנד אם רקורדס, Voiceprint Records, אפיק רקורדס, יוניברסל מיוזיק גרופ
 שיתופי פעולה בולטים:  סופרטרמפ, אלטון ג'ון, טרבור רבין
 האתר של רוג'ר הודג'סון
 פרופיל ב-IMDb
 
להקת סופרטרמפ (1980)
צ'ארלס רוג'ר פומפרט הודג'סון (באנגלית: Charles Roger Pomfret Hodgson;‏ נולד ב-21 במרץ 1950, פורטסמות', אנגליה, הממלכה המאוחדת) הוא זמר, נגן ופזמונאי בריטי שנודע כאחד המייסדים והסולנים של להקת הרוק המתקדם סופרטרמפ. הודג'סון כתב ושר ברבים מלהיטי הלהקה ובכללם:‏ "Breakfast in America", ‏"The Logical Song", ו-‏"It's Raining Again". ב-1983, לאחר פרישתו מהלהקה המשיך הודג'סון בקריירה עצמאית.
ביוגרפיה

רוג'ר הודג'סון נולד בפורטסמות', אנגליה ב-21 במרץ 1950 לצ'ארלס וג'יל הודג'סון. בגיל צעיר עברה משפחתו לעיר אוקספורד, שם גדל ולמד שירה ונגינה.
הודג'סון למד בפנימייה הקתולית שבוודקוט. הוא היה התלמיד הראשון בפנימייה שלמד לנגן על גיטרה חשמלית. את הגיטרה הראשונה שלו קיבל הודג'סון בגיל 12 מאביו כמתנת הפרידה, כאשר הוריו התגרשו. הודג'סון לקח את הגיטרה לפנימייה, שם לימד אותו המורה שלו שלושה אקורדים. הוא החל להלחין מוזיקה ולכתוב תמלילים. כעבור שנה, כשהיה בן 13, הופיע לראשונה בקונצרט בבית ספרו עם תשעה שירים מקוריים משלו.
ב-7 במרץ 1979, נישא הודג'סון לקארונה. בשנת 1980 נולדה בתו הבכורה - היידי, וב-1982 נולד בנו אנדרו.
במאי 2012 קיבל הודג'סון תואר אביר ממסדר האמנויות והספרות של משרד התרבות הצרפתי.
ביוגרפיה > ראשית הקריירה ולהקת סופרטרמפ

הלהקה הראשונה של הודג'סון בבית הספר הורכבה ממנו (בתור גיטריסט) ומחברו רוי הובי (בתור מתופף). הם זכו לכינוי "H-Bombs", כלומר פצצות מימן, בגלל שמות משפחתם.
בגיל 19, ערך הודג'סון את הופעת הבכורה שלו באולפן הקלטות כגיטריסט יחד עם להקת "אנשים כמונו", אליה הצטרף זמן קצר לאחר שעזב את הפנימייה.
לאחר שלהקה זו התפרקה הצטרף הודג'סון הצטרף לחברה "איילנד רקורדס" כנגן אולפן ועבד עם אמנים שונים, ביניהם אלטון ג'ון ונייג'ל אולסון.
ביוגרפיה > "סופרטרמפ"

בשנת 1969 פנה המיליונר ההולנדי סטנלי אוגוסט מיסגיס לריצ'רד "ריק" דייוויס, מוזיקאי, זמר ויוצר בריטי שהיה חבר בלהקה "הג'וינט", והציע לו להקים להקה במימונו. דייוויס ש"קפץ" על ההזדמנות פרסם מודעת דרושים במגזין המוזיקה האנגלי "Melody Maker".
הראשון שהשיב למודעה היה רוג'ר הודג'סון, וכך הפך לשותפו העיקרי של דייוויס במטלות השירה והכתיבה. מלבד הודג'סון, גויסו גם הגיטריסט ריצ'רד פאלמר והמתופף בוב סייבנברג.
תחילה נקראה הלהקה "DADDY", אך זמן קצר לאחר היווסדה, שונה שמה ל"סופרטרמפ".ב-1970 פרסמה הלהקה את אלבומה הראשון. בהמשך זכתה הלהקה להצלחה גם בארצות הברית וב-1977 עברו חברי הלהקה להתגורר בלוס אנג'לס.
ב-1979 זכתה סופרטרמפ להצלחתה המסחרית הגדולה ביותר, כשפרסמה את האלבום ‏"Breakfast in America"‏ אשר נמכר ב-20 מיליון עותקים. מתוך האלבום, בלט השיר‏ "The Logical Song"‏ אשר כתב ושר הודג'סון וזכה להצלחה רבה במצעדים.
במצעד הלועזי השנתי-1979 של רשת ג' בישראל נבחר השיר לשיר השנה ולהקת סופרטרמפ ללהקת השנה.
בשנת 1980, הודג'סון זכה בפרס איבור נובלו מהאקדמיה הבריטית של מלחינים וכותבים, עבור "The Logical Song".
ב-1981 עזב הודג'סון את לוס אנג'לס ועבר להתגורר בצפון קליפורניה. הוא בנה שם אולפן ביתי והחל להקליט הקלטות סולו. אך הריחוק מחברי הלהקה הוביל לחיכוכים עימם ובשנת 1983 פרש מלהקת סופרטרמפ.
ביוגרפיה > קריירה עצמאית

הודג'סון הקליט שלושה אלבומי מוזיקה באולפן ההקלטות הביתי שלו, ומהם ‏"In the Eye of the Storm"‏ זכה להצלחה מסחרית. שיר זה שוחרר בשנת 1984, ונמכרו למעלה מ-2 מיליון עותקים שלו.
בשנת 1987, שבר הודג'סון את שני המפרקים בידיו, לאחר שנפל מעליית הגג בביתו, מה שמנע ממנו להמשיך בכתיבה, בנגינה ובהקלטות. לאחר זמן קצר, החליט לקחת הפסקה ארוכה מהופעות, על מנת לבלות יותר זמן עם משפחתו. ב-1990 הוא דחה פנייה מלהקת יס להצטרף אליה כסולן. רק לאחר הפסקה של כעשור, חזר הודג'סון לערוך הופעות פומביות.
ב-2001 חידש הודג'סון את מסע הופעותיו הפומביות. הוא הופיע ביחד עם רינגו סטאר ולהקתו ושיתף פעולה עם טרבור רבין. ב-2005 הופיע בלונדון לאחר יותר מ-20 שנים בהם לא הופיע בבריטניה.
סיבוב ההופעות האחרון שלו עד כה, נערך כעת (2016) במדינות גרמניה, ספרד, הולנד, בלגיה, פורטוגל, הממלכה המאוחדת וצרפת.
דיסקוגרפיה

הודג'סון הוציא מספר רב מאוד של שירים, אך רובם מרוכזים באחד מהאלבומים שלו, או של הלהקה "סופרטרמפ". להלן אלבומיו:
1984 – "In the Eye of the Storm"
1987 – "Hai Hai"
1997 – "Rites of Passage"
2000 – "Open the Door"
2010 – "Classics Live"
הערות שוליים

↑  רוג'ר הודג'סון - ביוגרפיה, באתר האינטרנט של רוג'ר הוג'סון (באנגלית).
1 2  הביוגרפיה של רוג'ר הודג'סון, באתר בילהבורד
1 2 3  האתר של רוג'ר הודג'סון
↑  ביוגרפיה ותחילת קריירה מוזיקלית, באתר ארטיסטרוב
↑  ביוגרפיה ותחילת קריירה מוזיקלית, באתר אנציקלופדיה
↑  Supertramp feud as Roger Hodgson accuses former bandmate Rick Davies of playing 'his songs', באתר הדיילי מייל, אוחזר ב-13 בפברואר 2016 (באנגלית).
↑  הקלטה של המצעד הלועזי השנתי של רשת ג' לשנת 1979 (שעה שנייה) - קטעי האודיו מפורסמים באתר הפודקאסט הישראלי icast.
↑  התקופה של רוג'ר הודג'סון בלהקה והצלחתו בה, באתר מומה
↑  סיפור חייו של רוג'ר הודג'סון, תקופתו בלהקת הסופרטמפ והקריירה העצמאית, באתר מגזין "הרולינג סטונס", ‏14.09.2014
| --- | --- |
בקרת זהויות :  NLI: 987007350587505171  BIBSYS: 7013207  BNE: XX862207  BnF: cb13895254h (data)  GND: 134407520  ISNI: 0000 0001 1439 175X  LCCN: n91074229  MusicBrainz: 210bf857-3387-4a7e-9301-7eb9c66800d6  NKC: xx0039236  NTA: 070134804  SNAC: w69k78r9  VIAF: 19865624   WorldCat (עם VIAF): 19865624
שברי גולגולת על שם לה פורט

| --- | --- |

 קישורים ומאגרי מידע
 eMedicine:  391129 
 סיווגים
 ICD-10:  S02.4 
 ICD-11:  NA02.4 
 
שברי לה פורט. שבר לה פורט ראשון (אדום), שבר לה פורט שני (כחול), שבר לה פורט שלישי (ירוק).
שברי לה פורט הם סוג של שברים בפנים בהם מעורבת הלסת העליונה (maxilla bone) והמבנים הסמוכים לה, לרוב בצורה אופקית, דו צדדית, פירמידאלית או רוחבית. שברי לה פורט הם קלאסיים בטראומת פנים. השברים נקראים על שם המנתח הצרפתי Rene Le Fort‏ (1869-1951). מבחינה היסטורית, ד"ר לה פורט גילה סוגים אלה של דפוסי שבר על ידי בחינת דפוסים חוזרים של פציעות מחיצה של גופות.
אבחון

האבחנה נעשית על סמך ממצאי בדיקה גופניים עם אישור על ידי טומוגרפיה ממוחשבת (CT) רוחבית. החולה נלקח לדימות של הראש והצוואר ולאחר אבחנת סימני שבר ברורים, נלקח המטופל לבדיקת CT על מנת לקבל מידע אנטומי ספציפי יותר. על מנת להכריע כי השבר הוא שבר לה פורט, זיזי הכנפה (pterygoid plates) חייבים להיות מעורבים. ניתן למצוא אותם אחורית לסינוס המקסילרי בCT רוחבי ומתחת לשפה האורביטלית בחתך חזיתי. כמו כן, החך בדרך כלל נייד בבדיקה גופנית.
סיווג

ישנם שלושה סוגים של שברי לה פורט:
שבר לה פורט ראשון (אופקי)- יכול לנבוע מכוח של פגיעה המכוונת לאזור התחתון של הלסת העליונה בכיוון מטה. שבר זה ידוע גם כשבר Guérin או "החך הצף", ולרוב מעורב בו גם פתח האף התחתון. השבר משתרע ממחיצת האף עד למפגש בין הלסת העליונה לזיזי הכנפה.
שבר לה פורט שני (פירמידלי)- יכול לנבוע מפגיעה בחלק התחתון עד האמצעי של הלסת העליונה ולרוב מעורב בו גם החלק התחתון של ארובת העין. שבר זה הוא בצורת פירמידה ומשתרע בין גשר האף בתפר בין עצם המצח לעצמות האף עד לחיבור בין הלסת העליונה לעצם המצח. השבר עובר דרך עצם הדמעות, רצפת ארובת העין, והקיר הקדמי של הסינוס המקסילרי. לאחר מכן, הוא עובר מתחת לעצם הלחי (zygomatic bone), מעבר לסדק בין הלסת העליונה לזיזי הכנפה ודרך זיזי הכנפה (pterygoid plates).
שבר לה פורט שלישי (רוחבי)- ידוע גם בשם Craniofacial dissociation וכולל את הקשת הזיגומטית. שבר זה יכול להשפיע על גשר האף או על החלק העליון של הלסת העליונה. שברים מסוג זה מתחילים בחיבור בין עצמות האף לעצם המצח והחיבור בין עצם המצח ללסת העליונה ומשתרעים לאחור דרך הקיר הפנימי של ארובת העין, עוברים דרך עצם הדמעות ועצם הכברה (ethmoid bone). החלק העבה של עצם היתד (sphenoid bone) מונע לרוב את התפשטות השבר לאחור אל תוך התעלה האופטית. במקום זאת, השבר ממשיך לכיוון רצפת ארובת העין דרך הקיר הצדדי של ארובת העין, המפגש בין עצם הלחי לעצם המצח והקשת הזיגומטית. סוג זה של שבר עלול לגרום לדליפת נוזל המוח והשדרה (CSF).
סימנים ותסמינים

שבר לה פורט ראשון - נפיחות קלה של השפה העליונה, שינוי בצבע העור של השפה העליונה מתחת לקשת הזיגומטית, ליקוי סגר, ניידות של השיניים. השיניים עלולות להיות לא ניידות ורק על ידי אחיזת השיניים העליונות והפעלת לחץ מתון ניתן להרגיש את תזוזת השיניים המאפיינת את סוג שבר זה. הקשה על השיניים העליונות תפיק קול סיר סדוק.
שבר לה פורט שני ושלישי (נפוץ) - בצקת גולמית של הרקמות הרכות בשליש האמצעי של הפנים, שינוי בצבע העור של ארובת העין בשני צדי הפנים, דימום דו צדדי בארובת העין, דימום מהאף, דליפת נוזל המוח והשדרה, עיוות בצורת הפנים, כפל ראייה, תזוזת גלגל העין וקול סיר סדוק.
שבר לה פורט שני - עיוות בשולי הinfraorbital notch, מרכז פנים נייד, הירדמות או נימול בלחיים.
שבר לה פורט שלישי - רכות והפרדה בתפר שבין עצם המצח לעצם הלחי, התארכות של הפנים, תזוזת גלגל העין, עיניים עצומות, הטיה של מישור הסגר עם סגירה בצד אחד.
ראו גם

כירורגיית פה ולסת
הלסת העליונה
גולגולת
הערות שוליים

↑  http://emedicine.medscape.com/article/1283568-overview
↑  http://link.springer.com/chapter/10.1007/978-1-4614-0971-7_15
↑  http://www.sciencedirect.com/science/article/pii/S0030666507001958
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
טומוגרפיה ממוחשבת תלת־ממדית של שבר לה פורט ראשון (קו השבר מסומן בחץ).
קלינט ברטון (היקום הקולנועי של מארוול)

| --- | --- |

קלינט ברטון בגילומו של ג'רמי רנר
 הופעה ראשונה:  תור 
 גילום הדמות:  ג'רמי רנר
 דיבוב:  ג'רמי רנר ("מה אם...?")
 מידע
 שם אמיתי:  קלינטון פרנסיס ברטון
 כינויים:  הוקאיי רונין
 מין:  זכר
 מקצוע:  סוכן .S.H.I.E.L.D נוקם ויג'ילנטי
 שיוך:  .S.H.I.E.L.D הנוקמים
 כלי נשק:  חץ וקשת קשת גלגלות קשת אולימפית קטאנה (כרונין) שוריקן (כרונין) סכין קרב מגוון חיצים מיוחדים מגוון כלי ירייה
 דמויות קשורות
 משפחה:  לורה ברטון (בת זוג) קופר ברטון (בן) לילה ברטון (בת) נתניאל פייטרו ברטון (בן)
 חברים:  קייט בישופ נטשה רומנוף סטיב רוג'רס ונדה מקסימוף סם וילסון
 אויבים:  לוקי אולטרון תאנוס מאפיית הטרנינגים
 
קלינטון פרנסיס ברטון (באנגלית: Clinton Francis Barton), הידוע גם בכינויו הוקאיי (Hawkeye), הוא דמות בדיונית המגולמת על ידי ג'רמי רנר בזיכיון הסרטים של היקום הקולנועי של מארוול (MCU). הדמות מבוססת על דמות בעלת אותו שם בפרסומה של חברת מארוול קומיקס.
ברטון הוא צלף מומחה, קשת ולוחם קפא"פ, שהנשק המועדף עליו הוא קשת אולימפית. ברטון, סוכן של .S.H.I.E.L.D, נשלח להרוג את נטשה רומנוף אך מחליט לחוס על חייה ובמקום זאת לגייס אותה לארגון. ברטון מגויס על ידי סטיב רוג'רס, הופך לחבר מייסד של הנוקמים, ומשתתף בקרב על ניו יורק, במאבק מול הידרה, ובעימות נגד אולטרון. ברטון מצדד ברוג'רס במהלך הסכסוך הפנימי בנוקמים בעקבות הסכמי סוקוביה; כתוצאה מכך הוא שוהה במעצר בית. לאחר שמשפחתו של ברטון נפלה קורבן להתפוררות, הוא לוקח את החוק לידיו ועוסק במצוד והריגה של חברי ארגוני פשע מאורגן ברחבי העולם בתור רונין. הוא מצטרף שוב לנוקמים במהלך משימתם לבטל את פעולותיו של תאנוס באמצעות מסע בזמן; ברטון משיג את אבן הנשמה לאחר שרומנוף הקריבה את עצמה על מנת להשיג את האבן. ברטון ובני בריתו משיבים לחיים בהצלחה טריליוני חיים ברחבי היקום, והוא משתתף בקרב האחרון נגד תאנוס. לאחר שהתאחד עם משפחתו ששבה לחיים, תקופתו כרונין גורמת לעימותים מתמשכים עם גורמים שונים של פשע מאורגן והוא לוקח בת חסות בשם קייט בישופ.
נכון לשנת 2023, הדמות הופיעה בשישה סרטים: "תור", "הנוקמים", "הנוקמים: עידן אולטרון", "קפטן אמריקה: מלחמת האזרחים", "הנוקמים: סוף המשחק" ו"האלמנה השחורה". הדמות מופיעה בתפקיד ראשי במיני-סדרה "הוקאיי". כמו כן, גרסאות חלופיות של הדמות הופיעו בסדרה "מה אם...?", בדיבובו של רנר.
ביוגרפיה בדיונית > סוכן של .S.H.I.E.L.D

קלינט ברטון, סוכן .S.H.I.E.L.D, נשלח להרוג את נטשה רומנוף, אך במקום זאת מחליט לגייס אותה. השניים הופכים לחברים קרובים ועובדים יחד במשימות שונות, כולל אחת בבודפשט שבה רומנוף מנסה להרוג את גנרל דרייקוב. בשלב מסוים, ברטון מתחתן עם לורה, סוכנת.S.H.I.E.L.D, וניק פיורי מסייע לו להקים בית מסתור למשפחתו בחווה באיווה הכפרית.
בשנת 2010, ברטון נשלח למשימה בניו מקסיקו, שם הוא מתחמש בקשת גלגלות, ומתכונן להרוג את תור כדי למנוע ממנו להשיג את מיולניר. לאחר שראה שתור לא מצליח להרים את הפטיש, הוא בוחר שלא להרוג אותו.
ביוגרפיה בדיונית > הקרב על ניו יורק

בשנת 2012, ברטון עובד עם פיורי במתקן נידח של .S.H.I.E.L.D כאשר לוקי מגיע ומשתמש בשרביט שלו כדי להשתלט על מוחו של ברטון ולגנוב את הטסרקט. הם נוסעים לשטוטגרט, שם בזמן שלוקי גורם להסחת דעת, ברטון גונב אירידיום הדרוש לייצוב כוחו של הטסרקט.
לוקי נכנע ומועבר לנושאת המסוקים של .S.H.I.E.L.D, אשר מותקפת על ידי ברטון וסוכנים אחרים הנשלטים על ידי לוקי. על סיפון נושאת המסוקים, ברטון נלחם ברומנוף, שגורמת לו לאבד את ההכרה, שוברת את השליטה של לוקי עליו. רומנוף עוזרת לו להתאושש.
ברטון מגויס על ידי רוג'רס והופך לחבר מייסד של הנוקמים יחד עם רוג'רס, רומנוף, טוני סטארק, ברוס באנר ותור. הוא משתתף בקרב על העיר ניו יורק כנגד הצ'יטאורי ועוזר להביס את לוקי. לאחר מכן, ברטון ורמנוף עוזבים יחד.